CELEX: 62008CN0252
Language: da
Date: 2008-06-12 00:00:00
Title: Sag C-252/08: Sag anlagt den 12. juni 2008 — Kommissionen for De Europæiske Fællesskaber mod Republikken Malta

2.8.2008   
            
            
               DA
            
            
               Den Europæiske Unions Tidende
            
            
               C 197/15
            
         Sag anlagt den 12. juni 2008 — Kommissionen for De Europæiske Fællesskaber mod Republikken Malta
   (Sag C-252/08)
   (2008/C 197/26)
   Processprog: engelsk
   Parter
   
      Sagsøger: Kommissionen for De Europæiske Fællesskaber (ved L. Flynn og A. Alcover San Pedro, som befuldmægtigede)
   
      Sagsøgt: Republikken Malta
   Sagsøgerens påstande
   
               —
            
            
               Det fastslås, at Republikken Malta har undladt at opfylde de forpligtelser, der påhviler den i henhold til artikel 4, stk. 1, sammenholdt med bilag IV, del A, bilag VI, del A, og bilag VII, del A, og i henhold til artikel 12, sammenholdt med bilag VIII, del A, punkt 2, i Europa-Parlamentets og Rådets direktiv 2001/80/EF (1) af 23. oktober 2001 om begrænsning af visse luftforurenende emissioner fra store fyringsanlæg (EFT L 309, s. 1) (herefter »direktivet«), idet Malta ikke har anvendt direktivet korrekt i forhold til virksomheden på det dampdrevne fyringsanlæg på kraftværket i Delimara (fase 1) og kraftværket i Marsa.
            
         
               —
            
            
               Republikken Malta tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen har anført, at det dampdrevne fyringsanlæg på kraftværket i Delimara (fase 1) ikke overholder de i direktivet fastsatte grænseværdier for svovldioxid, nitrogenoxider og støv.
   Endvidere er det anført, at Malta med hensyn til både det dampdrevne fyringsanlæg på kraftværket i Delimara (fase 1) og kraftværket i Marsa har undladt at opfylde kravet i henhold til artikel 12, og i direktivets bilag VIII, del A, punkt 2, om kontinuerlig måling af koncentrationen af svovldioxid, nitrogenoxider og støv.
   
      (1)  EFT L 309, s. 1.